DA
C 235/18
Den Europæiske Unions Tidende
3.7.2023
— Europa-Kommissionen frifindes i Carpatairs søgsmål med påstand om annullation af Kommissionens afgørelse (EU) 2021/1428 (1) af 24. februar 2020 om Rumæniens statsstøtte SA.31662 — C/2011 (ex NN/2011) til Timișoara International Airport — Wizz Air. — Carpatair tilpligtes at bære sine egne omkostninger og de af Wizz Air afholdte omkostninger for bade Retten og i sagen for Domstolen.
Subsidiært: — Rettens dom i sag T-522/20, Carpatair SA mod Europa-Kommissionen, ophæves. — Sagen hjemvises til Retten med henblik på fornyet behandling. — Afgørelsen om sagsomkostningerne i første instans og i appelsagen udsættes.
Anbringender og væsentligste argumenter Appellanten har gjort gældende, at den appellerede dom skal ophæves af følgende årsager. — Det første appelanbringende: Retten foretog en urigtig gengivelse af beviserne og tilsidesatte væsentlige formforskrifter, idet den fastslog, at der var årsagsforbindelse mellem på den ene side 2008- og 2010-aftalerne mellem Wizz Air og lufthavnen og på den anden side den angiveligt væsentlige påvirkning, som Carpatair havde oplevet. — Det andet appelanbringende: Retten begik en retlig fejl og tilsidesatte begrundelsespligten med hensyn til, at Carpatair havde oplevet en væsentlig påvirkning som følge af luftfartsinformationspublikationen af 2010, og at dette selskab havde søgsmålsinteresse i forhold til samme foranstaltning. — Det tredje appelanbringende: Retten begik en retlig fejl, idet den fastslog, at Kommissionens konklusion om, at luftfartsinformationspublikationen af 2010 ikke var selektiv, var urigtig. — Det fjerde appelanbringende: Retten begik en retlig fejl, idet den fastslog, at den efterfølgende rapport om rentabiliteten ved 2008- og 2010-aftalerne, som var støttet på forudgående oplysninger, var uden betydning.
(1)
EUT 2021, L 308, s. 1.
Appel iværksat den 17. april 2023 af Societatea Naţională »Aeroportul Internaţional Timişoara — Traian Vuia« SA (AITTV) til prøvelse af dom afsagt af Retten (Ottende udvidede Afdeling) den 8. februar 2023 i sag T-522/20, Carpatair mod Kommissionen (Sag C-246/23 P) (2023/C 235/22) Processprog: engelsk Parter Appellant: Societatea Naţională »Aeroportul Internaţional Timişoara — Traian Vuia« SA (AITTV) (ved Solicitors V. Power og R. Hourihan) De andre parter i appelsagen: Carpatair SA, Europa-Kommissionen og Wizz Air Hungary Légiközlekedési Zrt.
(Wizz Air Hungary Zrt.)
Appellanten har nedlagt følgende påstande — Rettens dom ophæves, og Europa-Kommissionen frifindes i søgsmålet anlagt af Carpatair til prøvelse af afgørelsen (1), og enten træffer Domstolen selv afgørelse ved at frifinde Kommissionen i det hele (herunder med hensyn til det tredje og det fjerde anbringende, som ikke er behandlet for Retten), eller sagen hjemvises til Retten med henblik på fornyet behandling.